โครงการเขตพัฒนาเศรษฐกิจพิเศษในเชิงพื้นที่ใน 4 จังหวัดที่มีศักยภาพสูงมีความคืบหน้า ภาคเอกชนขอรับสิทธิประโยชน์จาก BOI มูลค่ารวมกว่า 9,000 ล้านบาท
รองผู้อำนวยการสำนักงานเศรษฐกิจอุตสาหกรรม เผยการดำเนินโครงการเขตพัฒนาเศรษฐกิจพิเศษในเชิงพื้นที่ใน 4 จังหวัดที่มีศักยภาพสูงมีความคืบหน้า มีภาคเอกชนขอรับสิทธิประโยชน์จาก BOI มูลค่ารวมกว่า 9,000 ล้านบาท ส่งผลให้เศรษฐกิจตามแนวทางแดนพัฒนามากขึ้น               นายอดิทัต วะสีนนท์ รองผู้อำนวยการสำนักงานเศรษฐกิจอุตสาหกรรม กล่าวว่า การดำเนินโครงการเขตพัฒนาเศรษฐกิจพิเศษในเชิงพื้นที่ หรือ Special Economic Zone (SEZ) ซึ่งเริ่มดำเนินการมาตั้งแต่ปี 2558 เพื่อกระจายความเจริญลดความเหลื่อมล้ำ โดยเป็นการกำหนดพื้นที่จังหวัดชายแดนศักยภาพสูงเป็นเขตพัฒนาเศรษฐกิจพิเศษเพื่อส่งเสริมการลงทุนและการพัฒนาควบคู่กับประเทศเพื่อนบ้านในอาเซียนผ่านสิทธิประโยชน์และมาตรการสนับสนุนอย่างสูงสุดจากภาครัฐ เพื่อเอื้อต่อการนำเข้าวัตถุดิบ แรงงานและส่งออกสินค้าในการกระจายสู่ภูมิภาค โดยจังหวัดที่มีศักยภาพสูง 4 จังหวัด ได้แก่ สงขลา ตาก สระแก้ว และมุกดาหาร ซึ่งมีพื้นที่ติดกับมาเลเซีย เมียนมา กัมพูชา และ สปป.ลาว ซึ่งขณะนี้การดำเนินการมความคืบหน้าไปอย่างมากในส่วนของภาครัฐ เช่น การพัฒนาโครงสร้างพื้นฐานการขนส่ง ด่านศุลกากร ระบบสาธารณูปโภค และศูนย์บริการเบ็ดเสร็จด้านการลงทุน (OSS) ขณะที่ในส่วนของภาคเอกชน พบว่าเริ่มเริ่มมีนิติบุคคลจัดตั้งใหม่ในพื้นที่ 4 จังหวัดเพิ่มขึ้นอย่างต่อเนื่องรวมกว่า 1,300 ราย มีการลงทุนในโครงการที่ขอรับสิทธิประโยชน์จาก BOI เป็นมูลค่ารวมกว่า 9,000 ล้านบาท ส่งผลให้เศรษฐกิจตามแนวทางแดนพัฒนามากขึ้น .............เสียง........             สำนักงานเศรษฐกิจอุตสาหกรรม ยังเตรียมจัดงานเสวนา "โครงการเขตพัฒนาเศรษฐกิจพิเศษในเชิงพื้นที่" หรือ SEZ Talk ที่จังหวัดสระแก้ว ในวันที่ 7 สิงหาคมนี้ ที่โรงแรมอินโดจีน และที่จังหวัดมุกดาหารในวันที่ 14 สิงหาคม ที่แรงแรมพลอยพาเลซ โดยนักลงทุน รวมถึงผู้ประกอบการทั้งรายใหญ่และรายเล็กเข้าร่วม ซึ่งผู้เข้าร่วมจะทราบถึงรายละเอียดเกี่ยวกับเขตพัฒนาเศรษฐกิจพิเศษของทั้ง 4 จังหวัดที่มีศักยภาพสูง เพื่อรับการส่งเสริมและสิทธิประโยชน์สูงสุดจากรัฐบาล หรือสอบถามรายละเอียดเพิ่ม ที่สำนักงานอุตสาหกรรมจังหวัดในพื้นที่.